Omnibus presentes litteras inspecturis Thorirus de Nosis, canonicus ecclesie Aboensis cathedralis, Gunno de Virmu, ejusdem ecclesie cathedralis officialis, supprior et conuentus Aboensis ordinis predicatorum, Jacobus, curatus ecclesie sancte Katerine in Nummis, et vniuersitas ciuitatis Aboensis salutem in Domino. Tenore presencium constare volumus vniuersis, nos super eleccione reuerendi viri domini Rangualdi, in ecclesia nostra cathedrali Aboensi dudum facta, litteram denunciacionis in die Botulphi abbatis vidisse et lectam audiuisse in ecclesia cathedrali memorata et in ecclesia fratrum predicatorum in Abo coram clero et populo in hec verba: Nicholaus, diuina miseracione archiepiscopus Vpsalensis (etc. Se n:o 258). Nos igitur Thorirus de Nosis, canonicus Aboensis ecclesie cathedralis, Gunno de Virmu, ejusdem ecclesie cathedralis officialis, supprior et conuentus Aboensis ordinis predicatorum, Jacobus, curatus ecclesie sancte Katerine in Nummis, et vniuersitas ciuitatis Aboensis in testimonium et euidens documentum dicte denunciacionis, facte in Abo in die Botulfi abbatis in presencia nostra et plurimorum tam laicorum quam clericorum fidedignorum, sigilla nostra presentibus sunt appensa (= fecimus appendi). Datum Abo anno Domini M° trecentisimo nono, duodecimo kalend. julij.